text: Mand nikkede betjent en skalle
  02 oktober 2015 kl. 14.36
  En 37-årig mand nikkede en politimand en skalle, og er nu surrogatfængslet.
  En 37-årig mand, der torsdag skulle køre en tur med politiet, fik nok, og nikkede resolut en politimand en skalle. Betjenten fik næseblod, og gerningsmanden en tur til Retten i Esbjerg. Her blev han fredag fremstillet i grundlovsforhør.
  Den 37-årige er nu surrogatfængslet for vold mod tjenestemand. I praksis betyder det, at han er indlagt til psykiatrisk behandling.
  